Леда Милева
Писмо

chitanka.info

Тихо затваряйте в къщи вратите!

Тихо пристъпвайте — да не шумите!

Катето нека остане само̀,

Катето пише днес първо писмо.

Катето всяка стотинка пестило,

та да си купи и плик, и мастило,

та да напише с трептяща ръчичка:

„Бабо, и аз съм сега ученичка.

Скоро голямо писмо ще ти пратя.

Поздрав от всички. Целува те

Катя.“

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.